## Pravilnik o radu inspektorata obrane

### NN 143/2002 (3.12.2002.), Pravilnik o radu inspektorata obrane

# MINISTARSTVO OBRANE

2308

Na
temelju članka 14. stavka 1. Zakona o obrani (»Narodne novine«, broj 33/02. i
58/02.) donosim

## PRAVILNIK

### O RADU INSPEKTORATA OBRANE

I.
TEMELJNE ODREDBE

Članak
1.

Ovim
Pravilnikom propisuje se način rada Inspektorata obrane u obavljanju nadzornih
poslova, vrste nadzornih poslova, nadležnost Inspektorata obrane, nadležnost
inspektora, planiranje rada Inspektorata obrane te obrazac i izgled službene
iskaznice i značke inspektora.

Članak 2.

Inspektorat
obrane je upravna organizacija Ministarstva ob­ra­­ne.

Inspektoratom
obrane zapovijeda glavni inspektor obrane ko­ji je odgovoran ministru obrane.

Ministar
obrane imenuje inspektore Inspektorata obrane (u daljnjem tekstu: inspektori).

Članak 3.

Zapovjednici
u okviru sustava vojne obrane i odgovorne osobe u okviru sustava civilne obrane
obvezni su osigurati potrebite uvjete za nesmetan rad inspektora, podnijeti
izvješće, omogućiti uvid u provedbu općih ili pojedinačnih propisa te pružiti
istinitu i cjelovitu informaciju.

II. NADZORNI POSLOVI I VRSTE
NADZORNIH POSLOVA

Članak
4.

Nadzorni
poslovi su postupci, radnje i mjere kojima se nadzire primjena općih i
pojedinačnih propisa.

Članak
5.

Nadzorni
poslovi mogu biti redovni (planirani) i izvanredni (neplanirani).

Redovni
nadzorni poslovi planiraju se Godišnjim planom rada Inspektorata obrane, koji
na prijedlog glavnog inspektora obra­ne odobrava ministar obrane.

Izvanredni
nadzorni poslovi provode se po odluci ministra obrane ili glavnog inspektora
obrane.

Iznimno
od stavka 3. ovoga članka, izvanredni nadzorni poslovi provode se i bez odluke
ministra obrane ili glavnog inspektora kada se radi o teškom kršenju primjene
općih ili pojedinačnih propisa.

Članak
6.

Nadzorni
poslovi mogu biti opći, posebni i kombinirani.

Opći
nadzorni poslovi obuhvaćaju nadzorne poslove nad primjenom općih akata.

Posebni
nadzorni poslovi obuhvaćaju nadzorne poslove nad primjenom određenog
pojedinačnog akta.

Kombinirani
nadzorni poslovi obuhvaćaju opće i posebne nadzorne poslove.

Odluku
o vrsti nadzornih poslova moguće je donijeti u tijeku obavljanja nadzornih
poslova.

Članak 7.

Nadzorni
poslovi mogu imati: pripremu, nadzor i zaključak.

Priprema
nadzornih poslova obuhvaća postupke i radnje prije nadzora, a sastoji se od
konzultiranja i traženja izvješća o svim pitanjima nadzora.

Nadzor
je središnji dio nadzornih poslova koji obuhvaća neposredan uvid u područje
nadzora.

Zaključak
je završni dio nadzornih poslova koji obuhvaća pisano izvješće o nadzornim
poslovima s prijedlogom mjera.

III. NADLEŽNOST INSPEKTORATA OBRANE

Članak
8.

Inspektorat
obrane obavlja nadzorne poslove u okviru sustava vojne i civilne obrane (u
daljnjem tekstu: sustav obrane).

Nadzorne
poslove u okviru sustava obrane obavljaju inspektori.

Članak
9.

Inspektorat
obrane nije obvezan najaviti nadzor.

Članak
10.

Glavni
inspektor obrane redovito izvješćuje ministra obrane o obavljenim nadzornim
poslovima.

IV. NADLEŽNOST INSPEKTORA

Članak
11.

U
obavljanju nadzornih poslova inspektori:

– mogu
provjeravati primjenu svih općih i pojedinačnih akata putem pisanog izvješća
ili neposrednim uvidom,

– imaju
pristup svim dokumentima i osobama, ukoliko pozitivnim propisima nije drukčije
propisano.

Članak
12.

U
obavljanju nadzornih poslova inspektori mogu:

–
pregledom provjeravati dokumente koji se odnose na spremnost sustava obrane,

–
predložiti otklanjanje neusklađenosti, provedbu mjera i obavljanje poslova i
zadaća u skladu s planovima i drugim dokumentima,

–
predložiti obustavu mjera i radnji koje nisu usklađene s planovima ili
utvrđenim osnovama, odnosno pripremnim mjerama za obranu,

–
naložiti zapovjedništvu, postrojbi i ustanovi ili tijelu državne vlasti i
pravnoj osobi nositelju obrambenih priprema podnošenje izvješća o stanju
spremnosti i obavljenim poslovima, zadaćama i mjerama u pripremi za obranu,

–
naložiti obustavu svih postupaka i radnji kojima se izravno dovode u opasnost
životi i imovina,

–
podnositi prijedloge za pokretanje stegovnog, prekršajnog, kaznenog ili drugog
postupka te predlagati poticajne mjere u skladu s posebnim propisima.

Članak
13.

Inspektori
mogu prilikom obavljanja nadzornih poslova izuzeti fotokopiju dokumentacije
koja može poslužiti kao dokaz.

O
izuzetoj dokumentaciji izdaje se potvrda - zapisnik o izu­zeću.

Članak
14.

Nakon
obavljenog nadzora inspektori su obvezni nadre­đenima uputiti pismeno izvješće.
Izvješće treba sadržavati relevantne činjenice, poduzete i predložene mjere.

V. PLANIRANJE RADA INSPEKTORATA OBRANE

Članak
15.

Glavni
inspektor obrane u skladu s planovima rada poduzima sve radnje prijeko potrebne
za kvalitetno obavljanje nadzornih poslova.

Članak
16.

Glavni
inspektor obrane za obavljanja nadzornih poslova može po potrebi zatražiti
stručnu pomoć i od drugih tijela državne vlasti.

VI. SLUŽBENA ISKAZNICA I ZNAČKA INSPEKTORA

Članak
17.

Inspektori
u obavljanju službenih poslova svoj identitet dokazuju službenom iskaznicom i
značkom.

Članak
18.

Obrazac
službene iskaznice inspektora (u daljnjem tekstu: iskaznica) izrađuje se na
punijem papiru smeđe boje, a zaštićuje se prozirnim omotom dimenzija
85 x 55 mm.

Prednja
strana obrasca iskaznice iz stavka 1. ovoga članka sadrži:

– na
gornjoj lijevoj strani grb Republike Hrvatske,

– desno
od grba ispisano je: »Republika Hrvatska, Ministarstvo obrane, Inspektorat
obrane, Službena iskaznica, Inspektor obrane«, a ispod toga ime i prezime
inspektora obrane i čin,

– desno
od toga teksta je prazan prostor za fotografiju preko koje je u donjem lijevom
kutu otisnut pečat Ministarstva obrane – Inspektorata obrane,

– ispod
fotografije ispisan je serijski broj iskaznice.

Članak
19.

Na
stražnjoj strani obrasca iskaznice tiskan je tekst o ovlasti inspektora, koji
glasi:

»Nositelj
ove iskaznice ovlašten je u okviru svoje nadle­žnosti utvrđene Zakonom o obrani
i propisima donesenima na temelju njega obavljati nadzorne poslove nad
primjenom općih i pojedinačnih propisa, te nadzirati i ocjenjivati spremnost
zapovjedništava, postrojba i ustanova Oružanih snaga Republike Hrvatske«, te
evidencijski broj, datum izdavanja, potpis glavnog inspektora i pečat
Ministarstva obrane – Inspektorata obrane.

Članak
20.

Značka
inspektora štitastog je oblika, dimenzija 65 x 50 mm. Metal je
galvaniziran niklom, konveksni su dijelovi visoka sjaja, a konkavni matirani, u
vrhu središnje osi značke »štita« je hrvat­ski grb emajliran propisanim bojama,
visok 24 mm.

U
središnjem dijelu značke u obliku manjeg štita dimenzija 40 x 30 mm povijesni
je hrvatski pleter preko kojeg u gornjem dijelu prelazi grb, a u središnjem
dijelu je pločica dimenzija 24 x 23 mm s prekriženim mačem i maslinovom
grančicom na podlozi od plavog emajla s utisnutim i obojenim brojem značke.

Na
donjem ovalnom dijelu značke nalazi se konveksni ovalni tekst:

»MINISTARSTVO
OBRANE« a u drugom redu »INSPEKTORAT OBRANE« ispisani slovima veličine 3 mm.
Značka je izvedena na reljefnoj podlozi.

Na poleđini značke je zalemljena perna opruga za
pričvrš­ćivanje dimenzija 42 x 15 mm.

Članak 21.

Iskaznicu i značku izdaje glavni inspektor obrane.

O izdanim iskaznicama i značkama vodi se evidencija u
Minis­tarstvu obrane – Inspektoratu obrane.

Evidencija
iz stavka 2. ovog članka sadrži: ime, prezime i čin inspektora kojem je izdana
iskaznica i značka, serijski broj iskaznice i značke, evidencijski broj
iskaznice i značke, datum izdavanja iskaznice i značke te odjeljak za napomene.

Inspektor
koji izgubi iskaznicu ili značku ili na drugi način ostane bez nje dužan je o
tome odmah izvijestiti nadređenoga.

Nova iskaznica
ili značka izdat će se nakon što je izgubljena ili na drugi način nestala
iskaznica ili značka oglašena nevažećom u »Narodnim novinama«.

Članak
22.

Inspektor
koji je razriješen dužnosti u Inspektoratu obrane dužan je prilikom primitka
rješenja o razrješenju iskaznicu i značku vratiti Inspektoratu obrane.

Članak
23.

Obrazac
iskaznice i značke s odgovarajućim sadržajem tiskani su uz ovaj Pravilnik i
čine njegov sastavni dio.

VII.
PRIJELAZNE I ZAVRŠNE ODREDBE

Članak
24.

Danom
stupanja na snagu ovoga Pravilnika prestaje važiti Propisnik o ustrojstvu i
načinu djelatnosti Glavnog inspektorata (Klasa: 822-02/92-01, Ur.broj:
512-01-92-2742 od 26. prosinca 1992. godine ) i Pravilnik o obrascu službene
iskaznice inspektora obrane (»Narodne novine«, broj 7/93.).

Članak 25.

Spremnost
zapovjedništava, postrojba i ustanova Oružanih snaga Republike Hrvatske
ocjenjuje se u skladu s Pravilnikom o ocjenjivanju borbene spremnosti
zapovjedništava, postrojba i ustanova Oružanih snaga.

Članak 26.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
023-03/02-02/2
Urbroj: 512-01-02-9
Zagreb, 14. studenoga 2002.

Ministrica
**Željka Antunović**, v. r.

*Prednja strana*

REPUBLIKA HRVATSKA

MINISTARSTVO OBRANE

INSPEKTORAT OBRANE
    Fotografija 28 x 32 mm

SLUŽBENA ISKAZNICA

INSPEKTOR OBRANE                   \_\_\_\_\_\_\_\_\_\_\_\_\_\_\_\_\_\_\_

                                                                      IO 0001

\_\_\_\_\_\_\_\_\_\_\_\_\_\_\_\_\_\_\_

               (Ime)

\_\_\_\_\_\_\_\_\_\_\_\_\_\_\_\_\_\_\_

            (Prezime)

\_\_\_\_\_\_\_\_\_\_\_\_\_\_\_\_\_\_\_

                (Čin)

*Stražnja strana*

Nositelj ove iskaznice ovlašten je u okviru svoje
nadležnosti utvrđene Zakonom o obrani i propisima donesenima na temelju njega
obavljati nadzorne poslove nad primjenom općih i po­jedinačnih propisa, te
nadzirati i ocjenjivati spremnost zapo­vjedništava, postrojba i ustanova
Oružanih snaga Republike Hrvatske.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (Ev. broj)       (Datum
izdavanja)

M. P.                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                            (Glavni
inspektor)

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

ZNAČKA INSPEKTORA OBRANE

![](dodatni/358888.gif)

Pravilnik, NN 143/2002-2308